
HOTĂRÂREA
Nr. 17 din 31.03.2026
privind aprobarea documentației de avizare a lucrărilor de intervenții și a indicatorilor tehnico-economici pentru obiectivul de investiții „Reabilitare şi modernizare Grădiniţa Cerchejeni, Comuna Blândeşti, Judeţul Botoşani”, aprobat pentru finanțare prin Programul național de consolidare a clădirilor cu risc seismic ridicat - Subprogramul proiectarea și execuția lucrărilor de intervenții pentru clădirile de interes și utilitate publică
Consiliul Local al Comunei Blândești, județul Botoșani, întrunit în ședință ordinară din data de 31.03.2026, legal constituită;
În conformitate cu prevederile:
a) Art. 120 alin. (1) și art. 121 alin. (1) și alin. (2) din Constituția României, republicată;
b) Art. 3 și art. 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) Art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare;
d) Ordonanța de Urgență nr. 57 din 3 iulie 2019 privind Codul administrativ, cu modificările și completările ulterioare;
e) Legea nr. 273/2006 privind finanțele publice locale, cu modificările şi completările ulterioare;
f) Legea nr. 24/2000 privind normele de tehnică legislativă pentru elaborarea actelor normative, cu modificările şi completările ulterioare;
g) Legea nr. 212/2022 privind unele măsuri pentru reducerea riscului seismic al clădirilor, cu modificările şi completările ulterioare;
h) Ordinul nr. 2853/2022 pentru aprobarea Normelor metodologice de aplicare a prevederilor Legii nr. 212/2022 privind unele măsuri pentru reducerea riscului seismic al clădirilor, privind derularea Programului naţional de consolidare a clădirilor cu risc seismic ridicat, cu modificările şi completările ulterioare;
Având în vedere:
a) Referatul de aprobare prezentat de către primarul comunei Blândești, în calitatea sa de inițiator, prin care se susține necesitatea și oportunitatea proiectului, constituind un aport pentru dezvoltarea colectivității;
b) Raportul compartimentului de resort din cadrul aparatului de specialitate al primarului prin care se motivează, în drept și în fapt, necesitatea și oportunitatea proiectului, constituind un aport pentru dezvoltarea colectivității;
c) Raportul comisiei de specialitate a Consiliului Local al comunei Blândești.
d) Proiectul de hotărâre inițiat de către primarul comunei privind aprobarea documentației de avizare a lucrărilor de intervenții și a indicatorilor tehnico-economici pentru obiectivul de investiții „Reabilitare şi modernizare Grădiniţa Cerchejeni, Comuna Blândeşti, Judeţul Botoşani”, aprobat pentru finanțare prin Programul național de consolidare a clădirilor cu risc seismic ridicat - Subprogramul proiectarea și execuția lucrărilor de intervenții pentru clădirile de interes și utilitate publică;
Ținând cont de:
a. Ordinul Ministrului Dezvoltării, Lucrărilor publice și Administrației nr. 1784/2025;
În temeiul dispozițiilor art. 129 alin. (2), lit. a), alin. (3), lit. d), alin. (14) și ale art. 139, coroborat cu art. 196 alin. (1) lit. a) din Ordonanța de Urgență a Guvernului nr. 57/2019 privind Codul Administrativ           
HOTĂRĂȘTE:
Art. 1. – Se aprobă documentația de avizare a lucrărilor de intervenții pentru obiectivul de investiții  „Reabilitare şi modernizare Grădiniţa Cerchejeni, Comuna Blândeşti, Judeţul Botoşani”, aprobat pentru finanțare prin Programul național de consolidare a clădirilor cu risc seismic ridicat - Subprogramul proiectarea și execuția lucrărilor de intervenții pentru clădirile de interes și utilitate publică, întocmită de S. C. EVALON TRUST S.R.L., cu nr. 23/2025.
Art. 2. - Se aprobă indicatorii tehnico-economici aferenți obiectivului de investiții „Reabilitare şi modernizare Grădiniţa Cerchejeni, Comuna Blândeşti, Judeţul Botoşani”, conform anexei nr. 1 la prezenta hotărâre.
Art. 3. - Se aprobă finanțarea de la bugetul local al Comunei Blândești a sumei de 354.858,00 lei reprezentând categoriile de cheltuieli finanțate de la bugetul local, conform prevederilor art. 10 din Normele Metodologice, aprobate prin OMDLPA nr. 2853/2022, cu identificarea categoriilor de cheltuieli ce se finanţează de la bugetul de stat şi a celor suportate de beneficiar în devizul general ii) conform Anexei nr. 2 la prezenta hotărâre.
Art. 4. - Se vor suporta de la bugetul local cheltuielile aferente categoriilor de lucrări care nu se regăsesc în lista de lucrări eligibile pentru consolidare seismică și creșterea eficienței energetice pentru clădiri publice prevăzute în anexa nr. 8 la Normele metodologice de aplicare a Legii nr. 212/2022, iar dacă acestea se vor regăsi în cadrul capitolelor/subcapitolelor de cheltuieli din devizul general care se pot suporta de la bugetul de stat conform art. 10 din Normele metodologice de aplicare a Legii nr. 212/2022, vor fi evidențiate/însumate ca fiind eligibile de la bugetul local.
Art. 5. - Anexele nr. 1 și 2 fac parte integrantă din prezenta hotărâre.
Art. 6. – Prezenta hotărâre actualizeaza prevederile HCL nr. 61/23.12.2025.
Art.7. - Cu ducerea la îndeplinire a prevederilor prezentei hotărâri se desemnează primarul comunei Blândești, dl. Maxim Stelian, împreună cu aparatul de specialitate.
Art. 8. - Prezenta hotărâre se comunică, prin intermediul Secretarului general al Comunei  BLÂNDEȘTI, în termenul prevăzut de lege, Primarului Comunei BLÂNDEȘTI, Prefectului județului BOTOȘANI, Ministerului Dezvoltării, Lucrărilor publice și Administrației și se aduce la cunoștință publică.

